paragraph_text: Novinska fotografija – poseban oblik novinarstva (sakupljanje, uređivanje i prezentiranje vijesti za objavljivanje ili emitiranje) koji koristi slike da ispriča vijest. Danas se obično podrazumijeva da se odnosi samo na nepokretne slike, ali u nekim slučajevima termin se također odnosi na video koji se koristi u televizijskom novinarstvu. Novinska fotografija se razlikuje od ostalih bliskih grana fotografije (npr. od dokumentarne fotografije, socijalno-dokumentarne fotografije, ulične fotografije ili fotografije poznatih osoba) time što se pridržava strogog etičkog okvira koji zahtijeva da je rad podjednako iskren i nepristran dok priča priču u strogo novinarskim uvjetima. Fotoreporteri stvaraju slike koje pridonose sredstvima informacija.